**ELŐTERJESZTÉS**

**Körmend Város Önkormányzata Képviselő-testülete 2023. szeptember 6-i ülésére**

**Tárgy: tartozáselengedés**

Tisztelt Képviselő-testület!

Körmend város Önkormányzata Képviselő-testülete korábban döntött a Bartók 5. számú épület eladásáról. Körmend város Gondnoksága, mint az Önkormányzat tulajdonában álló ingatlanok tekintetében a bérbeadói jogokat gyakorló intézmény és Körmend Város Önkormányzata, mint tulajdonos folytatta le a tárgyalásokat a bérlőkkel a kiköltözésről annak érdekében, hogy az épület eladható legyen.

A bérlők a bentlakásuk alatt igen jelentős tartozásokat halmoztak fel, vagyonnal nem rendelkeztek, így a bérleti díj behajtása gyakorlatilag lehetetlen volt.

Ugyanakkor a Bartók lakótelep szinte megújult azzal, hogy a szóban lévő épületet sikerült értékesíteni, és annak már a felújítása is megtörtént. Ez viszont csak úgy tudott megtörténni, hogy a bérlőket áthelyeztük más ingatlanokba, és most itt próbálják meg megfizetni a lakbért – de az esélytelen, hogy a korábbi lakhatásuk utáni hátralékot is megfizessék, ezek a bérlők vagyonnal nem rendelkeznek, jövedelmük pedig igen alacsony, sokszor alkalmi. Ezért az alábbi tartozások elengedését kérjük a Testülettől:

B.SZ. 1.820.992.-Ft

S.E. 1.726.478.-Ft

H.J. 687.678.-Ft

G.J.né 384.353.-Ft

E.S. 556.700.-Ft

H.L. 656.610.-Ft

összesen: 6.356.115.-Ft

Kérjük a Tisztelt Képviselő-testületet, hogy a követelés elengedéséhez hozzájárulni szíveskedjenek.

**HATÁROZATI JAVASLAT**

Körmend város Önkormányzata Képviselő-testülete a Bartók 5. lakóház bérlete során felhalmozott, összesen 6.356.115 Ft. összegű lakbértartozást elenged annak behajthatatlansága miatt.

Körmend, 2023-09.21.

**Bebes István**

**polgármester**